Source: https://franklietuva.wordpress.com/2016/10/08/kas-yra-tiesa-2016-10-08/?utm_source=feedburner&utm_medium=feed&utm_campaign=Feed%3A+RytiniaiPamstymaiIDievoodio+%28Rytiniai+pam%C4%85stymai+i%C5%A1+Dievo+%C5%BDod%C5%BEio%29
Timestamp: 2018-10-23 04:23:38+00:00

Document:
Kas yra tiesa – 2016-10-08 – Rytiniai pamąstymai iš Dievo Žodžio
Kas yra tiesa – 2016-10-08
spalio 8, 2016 Frank
Jėzus jam sako: „Aš esu kelias, tiesa ir gyvenimas. Niekas nenueina pas Tėvą kitaip, kaip tik per mane."
Poncijus Pilotas klausė filosofiškai: kas yra tiesa… ir nusiplovė savo rankas. Jis buvo labiau praktikas nei politikas ir tikriausiai manė, kad tiesa yra tai, ką teigia stipresni. O išreiškus šiuolaikiškai tai būtų: tiesa yra tai, ką mes manom esant. Tai nieko nepasakantis posakis, tik skamba protingai ir motyvuoja žmogiškąjį Aš.
Dėl tiesos vyko karai, o krikščionys tiesos vardu kirto galvas. Daug jaunų žmonių keliauja į Indiją surasti tiesos. Kiti išleidžia daug pinigų kursams… Tačiau nei vienas iš jų nerado tiesos.
Kasdieniame gyvenime dalykai suskirstyti į teisingus ir melus. Sunkiau yra su tokiais klausimais: myli ji mane ar ne? Ar galiu kažkuo pasitikėti ? Ar šis darbas prasmingas?
Dar sunkiau tampa, kai tiesos klausimus paverčiame gyvenimo prasmės klausimais: ar egzistuoja Dievas? Koks kelias veda pas Dievą? Ką Dievas galvoja apie mus? Kaip turiu teisingai gyventi? Taigi, yra labai daug klausimų, į kuriuos negalime atsakyti priklausomai nuo savo požiūrio. Mūsų mąstymui atsakymai lieka migloti. Tačiau mes turime laukti tiesos apraiškų, jos tikrai pasirodys.
Mums sunku suvokti, kad tiesa yra ne mokslas arba filosofija, bet kad tai yra asmuo. Tai Jėzus. Todėl mums nereikia ginčytis dėl mokslo, bet reikia ieškoti Jėzaus. JIS padeda nurimti mūsų klausimams ir paieškoms. Jėzus yra mūsų gyvenimo tikslas ir prasmė.
Laiške kolosiečiams 1,15 – 17, 20 vaizdžiai aprašyta: Jis yra neregimojo Dievo atvaizdas, visos kūrinijos pirmgimis, nes jame sukurta visa, kas yra danguje ir žemėje, kas regima ir neregima, ar sostai, ar viešpatystės, ar kunigaikštystės, ar valdžios, – visa sukurta per jį ir jam. Jis yra pirma visų daiktų, ir visa juo laikosi. … per jį sutaikinta visa, kas yra žemėje ir danguje.
Kai tik būsime susivieniję su Kristumi, sulauksime išsipildymo. Jau dabar galime pajusti dangaus, Dievo gyvenimo poskonį ir užmegzti su Juo glaudžią bendrystę. Tuomet liausis paieškos ir su Juo nurims širdis.
Dėkoju, Jėzau, kad Tu pasirodei man. Vienas niekaip nebūčiau radęs Tavęs! Dėkoju, kad suteiki man išsipildymą ir ramybę po ilgų paieškų. Taip, kai Tu užpildai mano širdį, esu saugus, mylimas, vertingas ir labai patenkintas. Tu esi mano Karalius!!
Biblijos skaitinys šiai dienai: Evangelija pagal Joną 10, 1 – 10
Previous Article Paprasti žmonės – 2016-10-07
Next Article Išgydymo ašaros – 2016.10.09

References: tiesa 
 tiesa 
 tiesa 
 tiesa 
 tiesa 
 tiesa